CELEX: 32008D0169
Language: ro
Date: 2008-02-22 00:00:00
Title: 2008/169/CE: Decizia Comisiei din 22 februarie 2008 privind autorizarea unor metode de clasificare a carcaselor de porc în România [notificată cu numărul C(2008) 676]

29.2.2008   
            
            
               RO
            
            
               Jurnalul Oficial al Uniunii Europene
            
            
               L 56/34
            
         
      DECIZIA COMISIEI
   
   din 22 februarie 2008
   privind autorizarea unor metode de clasificare a carcaselor de porc în România
   [notificată cu numărul C(2008) 676]
   (Numai textul în limba română este autentic)
   (2008/169/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               În conformitate cu articolul 2 alineatul (3) din Regulamentul (CEE) nr. 3220/84, clasificarea carcaselor de porc se realizează prin estimarea conținutului de carne macră cu ajutorul unor metode de estimare statistic dovedite, bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare este condiționată de încadrarea într-o toleranță maximă de eroare statistică de estimare. Această toleranță este definită la articolul 3 alineatul (2) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (2).
            
         
               (2)
            
            
               România a solicitat Comisiei să autorizeze două metode de clasificare a carcaselor de porc și a prezentat rezultatele probelor de tranșare în cea de-a doua parte a protocolului prevăzut la articolul 3 alineatul (3) din Regulamentul (CEE) nr. 2967/85.
            
         
               (3)
            
            
               Din examinarea acestei cereri reiese că sunt îndeplinite condițiile de autorizare a acestor metode de clasificare.
            
         
               (4)
            
            
               Nu se autorizează nicio o modificare a aparatelor sau a metodelor de clasificare decât printr-o nouă decizie a Comisiei adoptată pe baza experienței acumulate. Prezenta autorizare poate fi retrasă pentru acest motiv.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   În conformitate cu Regulamentul (CEE) nr. 3220/84, în România sunt autorizate următoarele metode de clasificare a carcaselor de porc:
   
               (a)
            
            
               aparatul denumit „Fat-O-Meat’er (FOM)” și metodele de estimare aferente, ale cărui caracteristici sunt prezentate în partea 1 din anexă;
            
         
               (b)
            
            
               aparatul denumit „OptiGrade-Pro (OGP)” și metodele de estimare aferente, ale cărui caracteristici sunt prezentate în partea 2 din anexă.
            
         Articolul 2
   Nu se autorizează nicio modificare adusă aparatelor sau metodelor de estimare.
   Articolul 3
   Prezenta decizie se adresează României.
   
      Adoptată la Bruxelles, 22 februarie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 285, 25.10.1985, p. 39. Regulament modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      Metode de clasificare a carcaselor de porc în România
      PARTEA 1
      FAT-O-MEAT’ER (FOM)
      
                  1.
               
               
                  Clasificarea carcaselor de porc se realizează cu ajutorul aparatului denumit „Fat-O-Meat’er (FOM)”.
               
            
                  2.
               
               
                  Aparatul este dotat cu o sondă cu diametrul de 6 mm care conține o fotodiodă de tip Siemens SFH 950/960, având o marjă de operare cuprinsă între 3 și 103 mm. Rezultatele măsurătorilor sunt convertite în conținut estimat de carne macră cu ajutorul unui computer.
               
            
                  3.
               
               
                  Conținutul de carne macră al carcasei se calculează după următoarea formulă:
                  Ŷ = 60,26989 – 0,81506 * X1 + 0,20097 * X2
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă
                           
                        
                              X1
                           
                           
                              =
                           
                           
                              grosimea slăninii (incluzând șoriciul) în milimetri, măsurată la distanță de 7 cm de linia mediană
                           
                        
                              X2
                           
                           
                              =
                           
                           
                              grosimea mușchiului în milimetri, măsurată la 7 cm de linia mediană, între a treia și a patra ultimă coastă
                           
                        Formula este valabilă pentru carcasele având o greutate cuprinsă între 50 și 120 kg.
               
            PARTEA 2
      OPTIGRADE-PRO (OGP)
      
                  1.
               
               
                  Clasificarea carcaselor de porc se realizează cu ajutorul unui aparat denumit „OptiGrade-Pro (OGP)”.
               
            
                  2.
               
               
                  Aparatul este dotat cu o sondă optică cu diametrul de 6 mm, o fotodiodă sensibilă la infraroșii (Siemens) și un fototranzistor (Siemens). Marja de operare este cuprinsă între 0 și 110 mm. Rezultatele măsurătorilor sunt convertite în conținut estimat de carne macră cu ajutorul unui computer.
               
            
                  3.
               
               
                  Conținutul de carne macră al carcasei se calculează după următoarea formulă:
                  Ŷ = 61,21920 – 0,77665 * X1 + 0,15239 * X2
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă
                           
                        
                              X1
                           
                           
                              =
                           
                           
                              grosimea slăninii (incluzând șoriciul) în milimetri, măsurată la 7 cm de linia mediană, între a treia și a patra ultimă coastă
                           
                        
                              X2
                           
                           
                              =
                           
                           
                              grosimea mușchiului în milimetri, măsurată la 7 cm de linia mediană, între a treia și a patra ultimă coastă
                           
                        Formula este valabilă pentru carcasele având o greutate cuprinsă între 50 și 120 kg.